Pravice potnikov, potnikov invalidov in oseb z omejeno mobilnostjo
Ste vedeli, da ste v primeru zamude vlaka, ki je daljša od 60 minut,
zaradi zamujene povezave ali zaradi odpovedi vlaka upravičeni do nadomestila?
Evropska uredba o pravicah in obveznostih potnikov v železniškem prometu
vam zagotavlja pravice glede:
- zamude vlaka, ki je daljša od 60 minut;
- zamujene vlakovne povezave;
- odpovedi vožnje vlaka;
- pomoči invalidnim osebam v zvezi z dostopom na vlak,
nakupom vozovnice ter izgubo ali poškodovanjem opreme, ki jo uporabljate;
- in glede obveščanja o vaših pravicah in obveznostih,
ki jih imate na podlagi navedene uredbe.
V letu 2023 je v veljavo stopila prenovljena Uredba,
ki še podrobneje ureja pravice invalidnih oseb in oseb z omejeno mobilnostjo.
Invalidne osebe in osebe z omejeno mobilnostjo imajo tako kot vsi drugi državljani pravico
do prostega gibanja in enakopravne obravnave:
Invalidnim osebam se pri nakupu vozovnice na vlaku ne sme zaračunati dodatnih stroškov.
Prevoznik, prodajalec vozovnic ali organizator potovanja ne sme zavrniti rezervacije ali izdaje
vozovnice invalidni osebi ali osebi z omejeno mobilnostjo, v kolikor pa to stori,
mora ponuditi sprejemljivo možnost nadomestnega prevoza.
Prevozniki in upravljalci postaj morajo invalidnim osebam in osebam z omejeno mobilnostjo
zagotoviti dostop do postaj, ploščadi, voznih sredstev in drugih prostorov, pri čemer morajo
zagotoviti, da ima osebje ustrezno znanje za delo z invalidi in osebami z omejeno mobilnostjo.
Spremstvo osebnih pomočnikov ali spremljevalcev je praviloma brezplačno
oziroma dovoljeno po posebni ceni.
Dovoljeno je spremstvo psov pomočnikov.
Invalidne osebe in osebe z omejeno mobilnostjo imajo pravico zaprositi
za brezplačno pomoč prevoznika, upravljavca postaj,
prodajalca vozovnic ali organizatorja potovanja, ob odhodu, prihodu, ali prestopanju
na železniški postaji in sicer vsaj 24 ur pred planiranim potovanjem z vlakom.
Pomoč se nudi pod pogojem, da se invalidna oseba in oseba z omejeno mobilnostjo zglasi
na določenem mestu ob uri, ki jo določi prevoznik.
Če ura ni določena, se je potrebno zglasiti vsaj 30 minut pred objavljenim časom odhoda vlaka.
Če menite, da so vam bile kršene pravice iz te uredbe, imate pravico na prevoznika,
pri katerem ste kupili vozovnico, vložiti pisno pritožbo.
To lahko pošljete:
- po pošti na naslov: SŽ - Potniški promet, d. o. o., Kolodvorska 11, 1000 Ljubljana; ali
- po elektronski pošti na naslov: pritozbe.pohvale@slo-zeleznice.si
Pritožbo morate poslati najkasneje v treh mesecih od dogodka,
na katerega se pritožba nanaša.
V kolikor vam prevoznik v roku enega meseca ne odgovori,
ali z rešitvijo pritožbe niste zadovoljni, se lahko pritožite na agencijo.
Kako to storite, vam bomo predstavili v naslednjem videoposnetku.